CELEX: 32017D1841
Language: sl
Date: 2017-10-10 00:00:00
Title: Izvedbeni sklep Komisije (EU) 2017/1841 z dne 10. oktobra 2017 o spremembi Izvedbenega sklepa (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (notificirano pod dokumentarno številko C(2017) 6886) (Besedilo velja za EGP. )

11.10.2017   
            
            
               SL
            
            
               Uradni list Evropske unije
            
            
               L 261/26
            
         IZVEDBENI SKLEP KOMISIJE (EU) 2017/1841
   z dne 10. oktobra 2017
   o spremembi Izvedbenega sklepa (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah
   
      
         (notificirano pod dokumentarno številko C(2017) 6886)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), in zlasti člena 10(4) Direktive,
   ob upoštevanju naslednjega:
   
               (1)
            
            
               Izvedbeni sklep Komisije (EU) 2017/247 (3), kakor je bil nazadnje spremenjen z Izvedbenim sklepom Komisije (EU) 2017/1593 (4), je bil sprejet po izbruhih visokopatogene aviarne influence podtipa H5 v številnih državah članicah (v nadaljnjem besedilu: zadevne države članice) ter po tem, ko so pristojni organi zadevnih držav članic v skladu s členom 16(1) Direktive Sveta 2005/94/ES (5) vzpostavili okužena in ogrožena območja.
            
         
               (2)
            
            
               Izvedbeni sklep (EU) 2017/247 določa, da morajo okužena in ogrožena območja, ki jih pristojni organi zadevnih držav članic vzpostavijo v skladu z Direktivo 2005/94/ES, obsegati vsaj območja, navedena kot okužena in ogrožena območja v Prilogi k navedenemu izvedbenemu sklepu.
            
         
               (3)
            
            
               Izvedbeni sklep (EU) 2017/247 prav tako določa, da je treba ukrepe, ki se morajo izvajati na okuženih in ogroženih območjih v skladu s členom 29(1) in členom 31 Direktive 2005/94/ES, izvajati vsaj do datumov, ki so za navedena območja določeni v Prilogi k navedenemu izvedbenemu sklepu.
            
         
               (4)
            
            
               Glede na epidemiološko stanje v zvezi z visokopatogeno aviarno influenco lahko zadevna država članica v skladu s členom 16(4) Direktive 2005/94/ES vzpostavi druga območja z omejitvami okoli ali ob okuženih ali ogroženih območij.
            
         
               (5)
            
            
               Za učinkovitejše obvladovanje bolezni bi morale države članice vzpostaviti druga območja z omejitvami na svojem ozemlju, kjer se z epidemiološko poizvedbo ugotovi resno tveganje za širjenje bolezni, ob upoštevanju meril iz člena 16(3) Direktive 2005/94/ES, ki med drugim vključujejo geografski položaj, položaj in bližino gospodarstev ter ocenjeno količino perutnine, vzorce premikov in trgovanja s perutnino ter sredstva in osebje, ki so na voljo za izvajanje nadzora teh območij.
            
         
               (6)
            
            
               Poleg tega člen 32 navedene direktive določa, da lahko pristojni organ določi, da se nekateri ali vsi ukrepi, ki se izvajajo na okuženih in ogroženih območjih, izvajajo v drugih območjih z omejitvami.
            
         
               (7)
            
            
               Zaradi jasnosti in redne obveščenosti držav članic, tretjih držav in zainteresiranih strani o spremembah epidemiološkega stanja v Uniji bi morala biti navedena druga območja z omejitvami prav tako zajeta v Izvedbenem sklepu (EU) 2017/247 in navedena v Prilogi k Sklepu. V navedeni prilogi bi bilo treba določiti datum, do katerega se izvajajo zaščitni ukrepi na drugih območjih z omejitvami, ob upoštevanju epidemiološkega stanja v zvezi z visokopatogeno aviarno influenco v Uniji.
            
         
               (8)
            
            
               Zadevne države članice bi morale prepovedati odpremo pošiljk žive perutnine, enodnevnih piščancev in valilnih jajc z območij, ki so v Prilogi k Izvedbenemu sklepu (EU) 2017/247 navedena kot druga območja z omejitvami, v druge države članice, razen če zadevne države članice dovolijo odpremo takšnih pošiljk pod določenimi pogoji.
            
         
               (9)
            
            
               Izvedbeni sklep (EU) 2017/247 je bil spremenjen z Izvedbenim sklepom Komisije (EU) 2017/696 (6), da bi se določili pogoji za odpremo pošiljk enodnevnih piščancev z območij, ki so v Prilogi k Sklepu navedena kot okužena in ogrožena območja, ob upoštevanju nizkega tveganja za širjenje visokopatogene aviarne influence s tem blagom. Podobni pogoji bi se morali uporabiti tudi za odpremo iz zadevne države članice enodnevnih piščancev z drugih območij z omejitvami, navedenih v Prilogi k Izvedbenemu sklepu (EU) 2017/247.
            
         
               (10)
            
            
               Poleg tega bi morala biti zadevnim državam članicam dovoljena odprema valilnih jajc z drugih območij z omejitvami, saj je prenos visokopatogene aviarne influence na drugo perutnino malo verjeten, zlasti ker je treba njihovo površino pred odpremo v druge države članice razkužiti ter morata biti valilnica izvora in namembna valilnica skladni z ustreznimi higienskimi pravili iz Priloge II k Direktivi Sveta 2009/158/ES (7).
            
         
               (11)
            
            
               Izvedbeni sklep (EU) 2017/247 bi bilo zato treba spremeniti in določiti pogoje, pod katerimi lahko zadevne države članice odpreme odobrijo odpremo enodnevnih piščancev in valilnih jajc z drugih območij z omejitvami v druge države članice.
            
         
               (12)
            
            
               Prilogo k Izvedbenemu sklepu (EU) 2017/247 bi bilo treba spremeniti in vključiti nov del C, ki vsebuje seznam drugih območij z omejitvami, ki jih vzpostavi zadevna država članica v skladu z Direktivo 2005/94/ES, in trajanje omejitev, ki se izvajajo na drugih območjih z omejitvami.
            
         
               (13)
            
            
               Izvedbeni sklep (EU) 2017/247 je bil spremenjen z Izvedbenim sklepom Komisije (EU) 2017/977 (8) z namenom podaljšanja datuma njegove uporabe do 31. decembra 2017.
            
         
               (14)
            
            
               Ker obstaja vedno večje tveganje za sezonski pojav navedene bolezni v Uniji, se lahko ukrepi, ki se izvajajo na območjih iz Priloge k navedenemu izvedbenemu sklepu, nadaljujejo po navedenem datumu v primeru nadaljnjih izbruhov v Uniji. Zato je primerno podaljšati obdobje uporabe Izvedbenega sklepa (EU) 2017/247 do 31. maja 2018.
            
         
               (15)
            
            
               Izvedbeni sklep (EU) 2017/247 bi bilo zato treba ustrezno spremeniti.
            
         
               (16)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Izvedbeni sklep (EU) 2017/247 se spremeni:
   
               (1)
            
            
               naslednji odstavki nadomestijo drugi odstavek člena 1:
               „Ta sklep prav tako določa na ravni Unije, da se po izbruhu ali izbruhih visokopatogene aviarne influence vzpostavijo druga območja z omejitvami v zadevnih državah članicah, kot je navedeno v členu 16(4) Direktive 2005/94/ES, in določi trajanje ukrepov, ki se izvajajo na navedenih drugih območjih z omejitvami.
               Ta sklep določa pravila v zvezi z odpremo pošiljk žive perutnine, enodnevnih piščancev in valilnih jajc iz zadevnih držav članic.“;
            
         
               (2)
            
            
               odstavek 3 člena 3a se črta;
            
         
               (3)
            
            
               za členom 3a se vstavijo se naslednji členi 3b, 3c in 3d:
               „Člen 3b
               Zadevne države članice zagotovijo, da:
               
                           (a)
                        
                        
                           druga območja z omejitvami, ki jih vzpostavijo njihovi pristojni organi, kot je navedeno v členu 16(4) Direktive 2005/94/ES, zajemajo vsaj območja, ki so v delu C Priloge k temu sklepu navedena kot druga območja z omejitvami;
                        
                     
                           (b)
                        
                        
                           se ukrepi, ki se izvajajo na drugih območjih z omejitvami, kot je navedeno v členu 32 Direktive 2005/94/ES, izvajajo vsaj do datumov za druga območja z omejitvami iz dela C Priloge k temu sklepu.
                        
                     Člen 3c
               1.   Zadevne države članice prepovejo odpremo pošiljk žive perutnine, enodnevnih piščancev in valilnih jajc z območij, ki so v delu C Priloge navedena kot druga območja z omejitvami, v druge države članice, razen če pristojni organ zadevne države članice odpreme dovoli neposreden prevoz pošiljk naslednjega blaga pod naslednjimi pogoji:
               
                           (a)
                        
                        
                           enodnevnih piščancev, ki izpolnjujejo pogoje iz člena 3a(1)(a) in (b);
                        
                     
                           (b)
                        
                        
                           valilnih jajc, ki izpolnjujejo naslednje pogoje:
                           
                                       (i)
                                    
                                    
                                       izvirajo iz perutnine, gojene v odobrenih obratih, ki se nahajajo izven območij, navedenih kot okužena in ogrožena območja v delih A in B Priloge;
                                    
                                 
                                       (ii)
                                    
                                    
                                       rezultat kliničnega pregleda perutnine v vseh proizvodnih enotah odobrenih obratov v 72 urah pred odpremo pošiljke je bil ugoden;
                                    
                                 
                                       (iii)
                                    
                                    
                                       valilna jajca in njihova embalaža so bili razkuženi pred odpremo v skladu z navodili uradnega veterinarja.
                                    
                                 
                     2.   Prevoz pošiljk enodnevnih piščancev in valilnih jajc iz odstavka (1) se brez nepotrebnega odlašanja izvede v vozilih, kontejnerjih, škatlah, kot je ustrezno, ki so bili očiščeni in razkuženi v skladu z navodili uradnega veterinarja.
               Člen 3d
               Zadevna država članica zagotovi, da veterinarska spričevala iz člena 20 Direktive 2009/158/ES, ki so določena v Prilogi IV k navedeni direktivi in spremljajo pošiljke enodnevnih piščancev in valilnih jajc iz členov 3a in 3c tega sklepa, ki se odpremijo v druge države članice, vključujejo naslednji stavek:
               
                  ‚Pošiljka izpolnjuje pogoje v zvezi z zdravjem živali iz Izvedbenega sklepa Komisije (EU) 2017/247.‘“;
               
            
         
               (4)
            
            
               v členu 5 se datum „31. december 2017“ nadomesti z datumom „31. maja 2018“;
            
         
               (5)
            
            
               Priloga k Izvedbenemu sklepu (EU) 2017/247 se spremeni v skladu s Prilogo k temu sklepu.
            
         Člen 2
   Ta sklep je naslovljen na države članice.
   
      V Bruslju, 10. oktobra 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  Izvedbeni sklep Komisije (EU) 2017/247 z dne 9. februarja 2017 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 36, 11.2.2017, str. 62).
   
      (4)  Izvedbeni sklep Komisije (EU) 2017/1593 z dne 20. septembra 2017 o spremembi Priloge k Izvedbenemu sklepu (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 243, 21.9.2017, str. 14).
   
      (5)  Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (UL L 10, 14.1.2006, str. 16).
   
      (6)  Izvedbeni sklep Komisije (EU) 2017/696 z dne 11. aprila 2017 o spremembi Izvedbenega sklepa (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 101, 13.4.2017, str. 80).
   
      (7)  Direktiva Sveta 2009/158/ES z dne 30. novembra 2009 o pogojih zdravstvenega varstva živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav (UL L 343, 22.12.2009, str. 74).
   
      (8)  Izvedbeni sklep Komisije (EU) 2017/977 z dne 8. junija 2017 o spremembi Izvedbenega sklepa (EU) 2017/247 o zaščitnih ukrepih zaradi izbruhov visokopatogene aviarne influence v nekaterih državah članicah (UL L 146, 9.6.2017, str. 155).
   
      PRILOGA
      Naslednji del C se doda za delom B Priloge k Izvedbenemu sklepu (EU) 2017/247:
      
         „DEL C
         
            Država članica:
         
         Druga območja z omejitvami v zadevnih državah članicah, kot je navedeno v členu 3b:
         
                     Država članica: območje zajema:
                  
                  
                     Datum, do katerega se izvajajo ukrepi v skladu s členom 3b
                  
               
                      
                  
                  
                     
                        xx.xx.201x“